เล่ม ๑๔๑ ตอนพิเศษ ๒๐๙ ง

# ข้อบัญญัติองค์การบริหารส่วนตำบลชุมพล
## เรื่อง การควบคุมแหล่งเพาะพันธุ์ยุงลาย

พ.ศ. ๒๕๖๓

โดยที่เป็นการสมควรตราข้อบัญญัติองค์การบริหารส่วนตำบลชุมพล ว่าด้วยการควบคุม
แหล่งเพาะพันธุ์ยุงลายในเขตองค์การบริหารส่วนตำบลชุมพล

อาศัยอำนาจตามความในมาตรา ๖๗ และมาตรา ๗๑ แห่งพระราชบัญญัติสภาตำบล
และองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบมาตรา ๒๐ แห่งพระราชบัญญัติ
การสาธารณสุข พ.ศ. ๒๕๓๕ องค์การบริหารส่วนตำบลชุมพล โดยความเห็นชอบของสภาองค์การบริหาร
ส่วนตำบลชุมพลและนายอำเภอสหิงพระ จึงตราข้อบัญญัติต่อไปนี้

ข้อ ๑ ข้อบัญญัตนี้ เรียกว่า "ข้อบัญญัติองค์การบริหารส่วนตำบลชุมพล เรื่อง การควบคุม
แหล่งเพาะพันธุ์ยุงลาย พ.ศ. ๒๕๖๓"

ข้อ ๒ ข้อบัญญัตนี้ให้ใช้บังคับในเขตองค์การบริหารส่วนตำบลชุมพล นับแต่วันถัดจากวันประกาศ
ในราชกิจจานุเบกษาเป็นต้นไป

ข้อ ๓ บรรดาข้อบัญญัติ ประกาศ ระเบียบและคำสั่งอื่นใดในส่วนที่ได้ตราไว้แล้วในข้อบัญญัตนี้
หรือซึ่งขัดหรือแย้งกับข้อบัญญัตนี้ ให้ใช้ข้อบัญญัตนี้แทน
### ข้อ 4 ในข้อบัญญัตนี้

"มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ
ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด
ที่เลี้ยงสัตว์หรือที่อื่น และหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชน

“อาคาร” หมายความว่า ตึก บ้าน เรือน โรง ธ้าน เพ คนงานสำนักงาน
หรือสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้อย่างไรได้

"ที่หรือทางสาธารณะ" หมายความว่า สถานที่หรือทางซึ่งมีใช่เป็นของเอกชนและประชาชน

"เจ้าพนักงานท้องถิ่น" หมายความว่า นายกองค์การบริหารส่วนตำบลชุมพล

"เจ้าพนักงานสารารณสุข” หมายความว่า เจ้าพนักงานซึ่งได้รับการแต่งตั้งจาก
รัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕

ข้อ ๕ ห้ามมิให้ผู้ใดทิ้งหรือทำให้มีขึ้นซึ่งมูลฝอยที่อาจเป็นแหล่งเพาะพันธุ์ยุงลาย อาทิ
กระป๋อง กะลา ยางรถยนต์ หรือมูลฝอยอื่น ๆ ที่ขังน้ำใต้ในที่หรือทางสาธารณะ เว้นแต่ในที่หรือในถัง
รองรับมูลฝอยที่องค์การบริหารส่วนตำบลชุมพล จัดไว้ให้

ข้อ ๖ เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอย
ที่อาจเป็นแหล่งเพาะพันธุ์ยุงลาย อาทิ กระป๋อง กะลา ยางรถยนต์ หรือมูลฝอยอื่น ๆ ที่ขังน้ำใต้
ในบริเวณอาคารหรือเคหสถาน รวมทั้งบริเวณรอบ ๆ ทั้งนี้ โดยเก็บลงถังมูลฝอยที่มีฝาปิดหรือบรรจุ
ถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสารารณสุขแนะนำ

ในกรณีที่องค์การบริหารส่วนตำบลชุมพล ให้บริการเก็บขนมูลฝอยเพื่อนำไปกำจัด เจ้าของอาคาร
หรือเคหสถานมีหน้าที่เสียค่าธรรมเนียมตามข้อบัญญัติว่าด้วยการจัดการมูลฝอยด้วย

ข้อ ๗ เจ้าของหรือผู้ครอบครอง อคาร เคหสถาน หรือสถานที่ใด ๆ ที่มีแหล่งน้ำที่อาจ
เป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลาย

ข้อ ๘ เจ้าของหรือผู้ครอบครอง อคาร เคหสถาน ต้องดูแลทำความสะอาดและเปลี่ยนน้ำ
ในแจ็กัน ถ้ายรองขาตู้กับข้าว ภาชนะอื่นๆ ที่มีน้ำขัง อย่างน้อยทุกเจ็ดวัน หรือใส่สารที่ป้องกันการวางไข่
ของยุงได้ และจัดให้มีฝาปิดตุ่มน้ำที่มีอยู่ในอาคารและเคหสถาน รวมทั้งข้อปฏิบัติอื่น ๆ ที่องค์การบริหาร
ส่วนตำบลชุมพลประกาศกำหนด

ข้อ ๙ ในกรณีที่องค์การบริหารส่วนตำบลชุมพล ได้จัดเจ้าหน้าที่ไปทำการกำจัดยุงในอาคาร
หรือเคหสถาน หรือสถานที่ใด ๆ เจ้าของหรือผู้ครอบครองอาคาร เคหสถาน หรือสถานที่นั้น
จะต้องให้ความร่วมมือและอำนวยความสะดวกตามสมควร

ข้อ ๑๐ ผู้ใดฝ่าฝืนข้อ ๕ และข้อ ๖ ต้องระวางโทษตามมาตรา ๗๓ วรรคสอง แห่งพระราชบัญญัติ
การสาธารณสุข พ.ศ. ๒๕๓๕

เล่ม ๑๔๑ ตอนพิเศษ ๒๐๙ ง

# หัวข้อ ๑๔๗
## ราชกิจจานุเบกษา

๒ สิงหาคม ๒๕๖๗
ข้อ ๑๑ ผู้ใดฝ่าฝืนข้อ ๗ ข้อ ๘ และข้อ ๙ ต้องระวางโทษปรับไม่เกินหนึ่งพันบาท

ข้อ ๑๒ ให้นายกองค์การบริหารส่วนตำบลชุมพรรักษาการให้เป็นไปตามข้อบัญญัตินี้ และให้
มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

ประกาศ ณ วันที่ ๒๓ มีนาคม พ.ศ. ๒๕๖๓
ชม ยุพยงค์
นายกองค์การบริหารส่วนตำบลชุมพล